Ivajlo Kalfin

Ivalo Kalfin (bulgaaria keeles Ивайло Георгиев Калфин; sündinud 30. mail 1964 Sofias) on Bulgaaria poliitik vasaktsentristlikust erakonnast Bulgaaria Taassünni Alternatiiv. Ta ooli 7. novembrist 2014 kuni 18. maini 2016 Bulgaaria asepeaminister demograafia ja sotsiaalpoliitika alal ning Bulgaaria töö- ja sotsiaalpoliitika minister.

Ta sündis 1964. aastal Sofias. 1988. aastal lõpetas ta Sofias Rahvusliku ja Maailmamajanduse Ülikooli rahvusvahelise majandusteaduse erialal ja 1999. aastal Loughborough' Ülikooli rahvusvahelise panganduse alal.

1990. aastate alguses töötas ta suurettevõtetes majanduskonsultandina.

 Poliitiline tegevus 
Poliitikasse astus ta 1994. aastal; oli aastatel 1994–1997, 1997–2001 ja 2005–2009 Bulgaaria Suure Rahvuskogu liige ning 2001–2003 Euroopa Julgeoleku- ja Koostööorganisatsiooni missioonil Kosovos.

16. augustist 2005 kuni 27. juulini 2009 oli ta Bulgaaria välisminister ning 2009–2014 Euroopa Parlamendi liige. 7. novembrist 2014 kuni 18. maini 2016 oli ta Bulgaaria asepeaminister demograafia ja sotsiaalpoliitika alal ning Bulgaaria töö- ja sotsiaalpoliitika minister.

 Isiklikku 
Ta on abielus ja tütre isa. Tema hobid on squash ja sukeldumine. Lisaks emakeelele valdab ta inglise, hispaania, prantsuse ja vene keelt.

Kategooria:Bulgaaria välisministrid
Kategooria:Bulgaariast valitud Euroopa Parlamendi liikmed
Kategooria:Sündinud 1964